b'\n_START_ARTICLE_\nDebre\xc8\x9bin\n_START_SECTION_\nIstorie\n_START_PARAGRAPH_\nDebre\xc8\x9binul are o istorie bogat\xc4\x83, de peste 750 de ani. \xc3\x8en evul mediu ora\xc8\x99ul a f\xc4\x83cut parte din Partium \xc3\xaen cadrul Regatului Ungariei, apoi din sec. 16 p\xc3\xa2n\xc4\x83 la sf\xc3\xa2r\xc8\x99itul sec. 17 din Principatul Transilvaniei (inclusiv \xc3\xaen timpul domniei lui Mihai Viteazul, atunci fiind \xc3\xaenc\xc4\x83 parte a comitatului Bihor). A urmat perioada habsburgic\xc4\x83, iar din 1867 (\xc3\xaen urma Ausgleich-ului) a revenit Ungariei. \xc3\x8en anii 1919-1920 ora\xc8\x99ul s-a aflat sub ocupa\xc8\x9bie rom\xc3\xa2n\xc4\x83. _NEWLINE_A fost capitala Ungariei de dou\xc4\x83 ori, pentru un timp scurt: \xc3\xaen timpul revolu\xc8\x9biei din 1848-49 \xc8\x99i \xc3\xaen timpul celui de-al Doilea R\xc4\x83zboi Mondial, \xc3\xaen 1945.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului din 2011, ora\xc8\x99ul Debre\xc8\x9bin avea 211.320\xc2\xa0de\xc2\xa0locuitori. Din punct de vedere etnic, majoritatea locuitorilor (84,81%) erau maghiari. Apartenen\xc8\x9ba etnic\xc4\x83 nu este cunoscut\xc4\x83 \xc3\xaen cazul a 1,89% din locuitori. Nu exist\xc4\x83 o religie majoritar\xc4\x83, locuitorii fiind persoane f\xc4\x83r\xc4\x83 religie (27,89%), reforma\xc8\x9bi (26,65%), romano-catolici (11,89%), greco-catolici (5,47%) \xc8\x99i atei (1,97%). Pentru 25,55% din locuitori nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nSport\n_START_PARAGRAPH_\nOra\xc8\x99ul Debre\xc8\x9bin are o echip\xc4\x83 de fotbal cunoscut\xc4\x83, Debreceni VSC, care a c\xc3\xa2\xc8\x99tigat campionatul de \xc8\x99ase ori \xc3\xaen 2005, 2006, 2007, 2009, 2010 \xc8\x99i \xc3\xaen 2012. Culorile echipei sunt ro\xc8\x99u \xc8\x99i alb. Stadionul Debrecen, de 20.000 de locuri, a fost ref\xc4\x83cut \xc3\xaencep\xc3\xa2nd din 2013.'